
APPENDIX GA36a


	MANYLEB ASESIAD LEFEL 4




	Enw’r Myfyriwr:
	     
	Rhif Adnabod y myfyriwr:
	

	Rhaglen:
	BSc Chwaraeon, Iechyd ac Addysg Gorfforol /
BA Addysg Antur Awyr Agored.  

	Modwl:
	Hwyluso Dysgu yn yr Awyr Agored 

	Cod y modwl:
	BMSH4102 
	Cyfraniad at Asesiad Cyffredinol y Modwl (%):
	50%

	Darlithydd:
	Maria Jose Trevino Gonzalez
	Gwiriwr Mewnol:
	Heddwen Davies

	Teitl yr Aseiniad:
	Cyflwyniad: Adfyfyrio yn seiliedig ar Brofiad Addysgu Ymarferol
	Nifer o eiriau (neu’r cyfwerth):
	10 munud

	Dyddiad cyflwyno:
	(3pm Dyddiad adolygu cynllun gwers anffurfiol – 27 Mawrth, 2026)
Cynllun Gwers = 1 Mai, 3pm Turnitin. 
Cyflwyniadau = Wythnos yn dechrau 11 Mai, 2026
	Dyddiad dychwelyd marciau dros dro ac adborth ysgrifenedig:
	(Adborth anffurfiol ar gyfer cynlluniau gwersi 24 Ebrill 2026)
Mehefin 5, 2026

	Dull cyflwyno:
	
Cyflwynwch eich asesiad drwy Turnitin.
Lle y bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd. (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Bydd cyflwyno’r asesiad yn hwyr yn arwain at ddyfarnu marc cosb:
Bydd gwaith a gyflwynir hyd at wythnos yn hwyr yn cael ei gapio ar 40% ar gyfer y cynnig cyntaf a dyfernir marc o 0% am waith ail-asesu. Dim ond os oes hawliad amgylchiadau esgusodol cymeradwy y gellir diddymu cosbau am gyflwyno'n hwyr. 
Bydd gwaith a gyflwynir fwy nag wythnos yn hwyr yn cael ei ystyried fel gwaith heb ei gyflwyno ac ni chaiff ei farcio. Gellir ystyried y gwaith fel cyflwyniad i’w ail-asesu os caiff ei gynnig gan Fwrdd Arholi neu os oes hawliad amgylchiadau esgusodol cymeradwy.  

	Gonestrwydd academaidd / cyfeirnodi:
	Mae gonestrwydd academaidd yn ofynnol. Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn. Yn ogystal adolygwch y canllawiau isod ar AI Cynhyrchiol. 







	Deilliannau Dysgu’r Modwl 
(o faes llafur y modwl)

	
Ar ôl cwblhau’r modwl hwn yn llwyddiannus, dylai’r myfyriwr allu: 

· dangos dealltwriaeth o rôl dysgu awyr agored a gweithgareddau antur a’r awyr agored yn natblygiad llythrennedd corfforol plant;

· datblygu gwerthfawrogiad o sut i sicrhau lefelau da o gaffael sgiliau mewn plant ifanc; 

· adnabod, disgrifio a gwerthuso prif nodweddion ystod o arddulliau addysgu a hwyluso; 

· dylunio a darparu sesiwn gweithgarwch antur dros gyfnod byr




CYNNWYS 
  
· Cyfraniad gweithgareddau awyr agored ac anturus at ddatblygiad llythrennedd corfforol. 

· Y defnydd o arfer seiliedig ar fodelau fel dull darparu. 

· Cysyniadau caffael sgiliau (e.e. adborth, strwythur arfer).

· Theori a chymhwysiad ymarferol o fforddiannau amgylcheddol. 

· Archwilio’r Cwricwlwm yng Nghymru.

· Bydd sbectrwm arddulliau addysgu Mosston & Ashworth (2008) a thri model hwyluso Heron (1999) yn cael eu defnyddio i amlinellu’r ystod o arddulliau addysgu a hwyluso sydd ar gael, ynghyd â nodweddion allweddol pob un ohonynt.

· Bydd sesiynau ymarferol yn cynnwys modelu ystod o arddulliau addysgu/hwyluso, ac yna, adolygiad sy’n canolbwyntio ar gryfderau a chyfyngiadau pob arddull. 

· Trafodir materion cynllunio, trefnu a diogelwch sy’n gysylltiedig â darparu gweithgareddau antur. 

·  Cyflwyniad i ystod o adnoddau i gefnogi’r gwaith o ddarparu gweithgareddau antur mewn ysgolion. 

· Bydd sesiynau ymarferol yn cynnwys strategaethau ar gyfer rheoli ymddygiad a threfnu gweithgareddau grŵp 

· Dechrau datblygu ymwybyddiaeth o strategaethau cynhwysiant drwy archwilio Gofod, Tasg, Offer, Pobl (STEP).


 

Dyraniad Amser Astudio 
 
Mae’r amser astudio ar gyfer y modwl wedi ei rannu fel a ganlyn: 
 
	Math o weithgaredd 
	Oriau 
	Canran 

	Dysgu ar yr amserlen 
	45 
	23% 

	Dysgu’n annibynnol 
	155 
	77% 

	Dysgu drwy leoliadau 
	0 
	0% 

	CYFANSWM 
	200 
	100% 






	
DISGRIFIAD O’R DASG



Mae 2 ran i’r asesiad.

Rhan 1. Dyluniwch gynllun Gwers byr yn seiliedig ar ddysgu anturus yn yr awyr agored. Mae deunyddiau ategol (templed, canllawiau ac adnoddau) ar Moodle.

Cyflwyno – Dogfen Word neu PDF i Turnitin, a fydd yn cynnwys: copi o’r cynllun gwers – yn nodi pa fyfyriwr fydd yn gyfrifol am ba adran, asesiad risg a rhestr gyfeiriadau. DYDDIAD CYFLWYNO - DYDD GWENER MAI 1, erbyn 3pm. 

Fformat: 
· Defnyddiwch ffont Ariel neu Helvtica maint 12.
· Dylech gynnwys tudalen glawr - cynnwys enw’r Brifysgol, enw’r Rhaglen enw a chod y Modwl, enw’r Myfyriwr, Rhif Adnabod y Myfyriwr, Teitl yr Asesiad, a’r cyfrif geiriau terfynol.
· Dylech gynnwys Cydnabyddiaeth AI ar dudalen ar wahân cyn y gwaith. Mae’r elfen hon yn orfodol ac nid yw’n cael ei chynnwys yn y cyfrif geiriau.
· Defnyddiwch dempled a ddarperir ar gyfer y cynllun gwers a’r asesiad risg
· Dylai fod rhifau geiriau (troed nodyn) a rhif y myfyriwr a chod y modwl (pennawd) ar y ddogfen
· Dyfynnwch yn gywir drwy gydol eich gwaith ac ychwanegwch restr gyfeiriadau ar y diwedd. Defnyddiwch adnoddau’r modwl ar Moodle a dangos ymchwil ychwanegol a chysylltiad â gwaith a gyhoeddwyd yn ddiweddar a gwaith perthnasol (a gyhoeddwyd o 2016 ymlaen). 

Rhan 2. Ar ôl eich profiad ymarferol, byddwch chi’n rhannu eich adfyfyrio ohono mewn cydlwyniad. Gallwch chi ddod â nodiadau (1 tudalen A4 ar y mwyaf) a chyflwyno eich sleidiau ategol.

CYNHELIR CYFLWYNIADAU ADFYFYRIOL YN YSTOD YR WYTHNOS YN DECHRAU MAI 11, 2026. TRAFODAETH FYW
Y CWESTIYNAU FYDD:
· Adfyfyrio ar eich cynllun a pha mor dda y cafodd ei weithredu 
· Adfyfyrio ar eich arddulliau addysgu a hwyluso dewisedig 
· Adfyfyrio ar ddatblygiad eich addysgu drwy gydol y modwl 
· Beth fyddwch chi’n ei newid ar gyfer y dyfodol? 
· Sut fyddwch chi’n cymhwyso eich dysgu yn eich rôl broffesiynol fel hwylusydd/athro? 

	
Defnyddio AI Cynhyrchiol mewn Asesiadau 
	(Y darlithydd i ddynodi Gallwch/Na allwch neu Gywir/Anghywir yn erbyn pob elfen)
												

	YMCHWIL
	Ar gyfer yr asesiad hwn, gallwch ddefnyddio AI Cynhyrchiol i’ch cefnogi wrth ymchwilio, gan gynnwys chwilio am lyfryddiaeth, defnyddio offer i grynhoi, cymharu a holi deunyddiau.
	Gallwch ☒

Na allwch  ☐

	STRWYTHUR
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i’ch cefnogi wrth strwythuro eich gwaith, yn cynnwys llunio strwythur dadl drafft, dynodi adrannau a phenawdau ac ati.
	Gallwch ☒

Na allwch  ☐

	PRAWF-DDARLLEN
	Ar gyfer yr asesiad hwn, gallwch chi ddefnyddio AI Cynhyrchiol i wirio eich testun/creadigaeth eich hun am wallau gramadegol a chystrawennol, yn cynnwys aralleirio eich gwaith eich hun o fewn safonau penodol.
	Gallwch ☒

Na allwch  ☒

	YSGRIFENNU
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i greu testun i’w gyflwyno.
	Gallwch ☐

Na allwch  ☒

	CREADIGOL
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i greu deunyddiau creadigol, megis delweddau.
	Gallwch ☒

Na allwch  ☐

	RHAGLENNU
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i greu a gwirio cod.
	Gallwch ☐

Na allwch  ☒

	Dim
	Ar gyfer yr asesiad hwn, ni chaniateir i chi ddefnyddio unrhyw fath o gymorth drwy Ddeallusrwydd Artiffisial Cynhyrchiol. Mae hyn yn cynnwys cymorth ymchwil, cymorth strwythuro, cymorth ysgrifennu / prawf-ddarllen a chymorth creadigol.
	Gallwch ☐

Na allwch  ☐


*Cofiwch gyfeirio at a chyfeirnodi unrhyw AI Cynhyrchiol a ddefnyddiwch ar gyfer y gwaith hwn. 

Pwysig: Gweler y canllawiau AI mewn Asesiadau (2024). Os byddwch yn dewis defnyddio AI, mae angen i chi gadw cofnod o’ch rhyngweithio ag AI. “Cofiwch bob amser gadw copi o’ch drafftiau, eich nodiadau ac adnoddau eraill a ddefnyddiwyd gennych, cyn ac ar ôl defnyddio offer AI. Os oes amheuaeth o ddefnyddio offer AI y tu hwnt i’r hyn a bennwyd ar gyfer yr aseiniad penodol, gofynnir i chi ddarparu drafftiau blaenorol a nodiadau.” PCYDDS, 2024, tt5)	
















	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau gosod ac sy’n canolbwyntio arni/arnynt.    Dylech ddarparu tystiolaeth eich bod wedi defnyddio ystod briodol o ffynonellau, a allai fod yn academaidd, llywodraethol a diwydiannol; gallai’r ffynonellau hyn gynnwys erthyglau cyfnodolion, gwerslyfrau, erthyglau newyddion cyfredol, dogfennau sefydliadol, a gwefannau.  Dylech ystyried hygrededd eich ffynonellau; fel arfer mae cyfnodolion academaidd yn ffynonellau hygred iawn tra bydd angen ystyried/dethol gwefannau’n ofalus iawn a’u defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd ddiwethaf, er y gall darnau arloesol/pwysig o waith yn y maes fod yn hŷn.  Rhaid i chi ddarparu tystiolaeth o’ch ymchwil/darllen eich hun drwy gydol eich gwaith, gan ddefnyddio system gyfeirnodi addas, gan gynnwys dyfyniadau ym mhrif destun eich gwaith a rhestr gyfeirnodi ar ddiwedd eich gwaith. 

Canllaw penodol i’r asesiad hwn: Yn ystod eich cyflwyniad llafar, dyfynnwch y cyfeiriadau fel yr ydych yn eu hystyried yn berthnasol. Er enghraifft, efallai y byddech yn sôn am awduron modelau a damcaniaethau penodol, neu deitl cyhoeddiadau neu endidau penodol. Dyfynnwch bob cyfeirnod yn gywir, yn eich tystiolaeth ddogfennol (cynllun gwers, sleidiau cyflwyniad).


2. Sgiliau Gwybodaeth a Dealltwriaeth
Ar lefel 4, dylech allu arddangos gwybodaeth am y cysyniadau a’r egwyddorion sylfaenol sy’n gysylltiedig â’ch maes/meysydd astudio.  Mae gwybodaeth yn ymwneud â’r ffeithiau, yr wybodaeth a’r sgiliau rydych wedi’u caffael trwy’r hyn rydych wedi’i ddysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod angen i chi ddewis a chynnwys yn eich gwaith y cysyniadau, y technegau, y modelau, y damcaniaethau, ac ati, sy’n briodol i’r dasg/tasgau gosod.  Dylech allu esbonio’r theorïau, y cysyniadau, ac ati i ddangos eich dealltwriaeth.  Hefyd bydd eich marc/gradd yn amodol ar ba raddau rydych yn arddangos eich gwybodaeth a’ch dealltwriaeth. 

Canllaw penodol i’r asesiad hwn: Esboniwch a disgrifiwch y theorïau perthnasol sy’n berthnasol i’ch cynllun gwers, eich profiad neu eich adfyfyrio. Gellid ystyried pa mor effeithiol oedd y gwersi wrth ddatblygu ymwybyddiaeth gyffredinol plant am fathau anturus o symudiad corfforol. Dangoswch dystiolaeth o’ch dealltwriaeth o’r arddulliau hwyluso/addysgu a’r dadleuon sy’n cefnogi eich cynllun gwers a’ch cyflwyniad. Dylai thema’r wers fod yn glir, nodwch beth fyddai’r manteision i’r dysgwr. Dangoswch ddealltwriaeth o ddilyniant a chysylltiadau trawsgwricwlaidd yn eich amcanion a’ch cynllun gwers.


3. Sgiliau Gwybyddol a Deallusol
Dylech allu cyflwyno, gwerthuso a dehongli data ansoddol a meintiol, er mwyn datblygu llinynnau dadl a ffurfio barn gadarn yn unol â theorïau a chysyniadau sylfaenol eich pwnc/pynciau astudio. Dylech allu gwerthuso priodoldeb dulliau gwahanol i ddatrys problemau yn gysylltiedig â’ch maes/meysydd astudio a/neu waith. Rhaid i‘ch gwaith gynnwys tystiolaeth o feddwl rhesymegol dadansoddol.  Er enghraifft, archwilio a thorri gwybodaeth yn ddarnau, gwneud casgliadau, crynhoi, cymharu a gwrthgyferbynnu gwybodaeth.   Mae hyn yn golygu peidio â rhoi disgrifiad yn unig o’r hyn a ddigwyddodd! Ond hefyd cyfiawnhau: Pam? Sut? Pryd? Pwy? Ble? Ar ba gost? Dylech roi cyfiawnhad dros eich dadleuon a’ch barn gan ddefnyddio tystiolaeth eich bod wedi adfyfyrio ar syniadau pobl eraill o fewn y maes pwnc a’ch bod yn gallu llunio barn a dadleuon cadarn gan ddefnyddio data a chysyniadau.  Lle bo’n berthnasol, gellir cynnig atebion ac argymhellion eraill.

Canllaw penodol i’r asesiad hwn: Integreiddio cynllun gwers creadigol a gefnogir gan dystiolaeth berthnasol. Adfyfyrio ar y penderfyniadau a wnaed yn y broses gynllunio, yn enwedig y dewis o arddull(iau) addysgu/hwyluso. Darparu adfyfyrio beirniadol ar ba ystyriaethau ac addasiadau posibl a wnaed i sicrhau bod plant yn teimlo eu bod wedi cael eu cynnwys, a sut y cyflawnwyd y dilyniant. Arddangos beirniadaeth ar eich perfformiad, gweithredu adborth ffurfiannol ar eich gwaith a chyfiawnhau’r esblygid ar eich cynllun a’ch cynllun a’ch cyflwyniad.


4. Sgiliau Ymarferol
Ar lefel 4, dylech allu cymhwyso’r cysyniadau a’r egwyddorion gwaelodol sylfaenol er mwyn eu gwerthuso a’u dehongli yng nghyd-destun eich maes astudio. Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau.  Mae’n debygol y bydd hyn yn cynnwys, er enghraifft, ddefnyddio arteffactau, enghreifftiau ac achosion o’r byd go iawn, defnyddio model mewn sefydliad a/neu feincnodi un ddamcaniaeth neu sefydliad o’u cymharu ag eraill ar sail meini prawf a nodwyd.  

Canllaw penodol i’r asesiad hwn: Arddangos asesiad o effeithlonrwydd eich addysgu/hwyluso – a oedd yr amgylchedd ddysgu wedi hyrwyddo’r dysgwr i feddwl yn greadigol a bod yn annibynnol, h.y. technegau a ddefnyddiwyd i annog cydweithredu, priodoldeb y gweithgaredd, dilyniant y wers, ymwybyddiaeth o ddiogelwch, strategaethau rheoli ymddygiad, adfyfyrio a dad-friffio. Mae eich perfformiad yn ystod elfen ymarferol y profiadau addysgu yn cael ei gynnwys yn y meini prawf hyn, lle dylech ddangos ymgysylltiad, hyblygrwydd, empathi a phendantrwydd.


5. Sgiliau Trosglwyddadwy am Oes ac Arfer Proffesiynol 
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer peth cyfrifoldeb personol.  Mae hyn yn cynnwys dangos: y gallwch gyfleu canlyniadau eich astudio/gwaith yn gywir ac yn ddibynadwy, a chyda dadleuon strwythuredig a chydlynol; y gallwch gychwyn a chwblhau tasgau a gweithdrefnau, p’un ai’n unigol a/neu ar y cyd; rhuglder mynegiant; eglurdeb ac effeithlonrwydd wrth gyflwyno a threfnu.  Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.


Canllaw penodol i’r asesiad hwn:  Dangos ymddygiad cyfeillgar a phroffesiynol yn ystod yr elfennau ymarferol ac yn y lleoliad asesu. Ar gyfer yr elfennau ymarferol, dangos sgiliau proffesiynol unigol a chydweithredol yn ystod cynllunio, paratoi, cyflwyno a gweithgareddau ôl-addysgu i ad-drefnu a dychwelyd deunyddiau. Cyflwyno deunyddiau trefnus, strwythuredig o ansawdd uchel ar eich cynllun gwers, eich cyflwyniad ymarferol ac i gefnogi eich cyflwyniad. Adfyfyrio ar eich proses ddysgu, eich cryfderau a’ch meysydd i’w gwella; yr hyn sydd wedi’i ddysgu a sut y bydd hyn yn dylanwadu ar eich arfer yn y dyfodol.







	
     FFURFLEN ADBORTH MYFYRWYR



Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau. Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.

	MEINI PRAWF ASESU GENERIG 
	Marciau sydd ar gael
	Marciau 
a ddyfarnwyd

	1. Sgiliau Ymgysylltu â Llenyddiaeth
.
	
	

	





	
	

	
	10
	

	2. Sgiliau Gwybodaeth a Dealltwriaeth

	
	

	





	
	

	
	20
	

	3. Sgiliau Gwybyddol a Deallusol

	
	

	





	
	

	
	20
	

	4. Sgiliau Cymhwyso Ymarferol

	
	

	





	
	

	
	30
	

	5. Sgiliau Trosglwyddadwy am Oes ac Arfer Proffesiynol

	
	

	



	
	

	
	20
	



	Marc Asesiad (Mae marciau asesiadau’n amodol ar gadarnhad y Bwrdd Arholi).  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau. )
	Cosbau Cyflwyno’n Hwyr (ticiwch os yw’n berthnasol)
	%

	
	Hyd at wythnos yn hwyr (uchafswm o 40%)
	
	

	
	Dros wythnos yn hwyr (0%)
	
	







	MEINI PRAWF ASESU GENERIG



	Lefel 4

	Yn unol â’r Fframwaith ar gyfer Cymwysterau Addysg Uwch, ar ddiwedd Lefel 4 disgwylir y bydd myfyrwyr wedi arddangos gwybodaeth am gysyniadau ac egwyddorion sylfaenol pwnc, ynghyd â gallu i werthuso a dehongli’r rhain yng nghyd-destun y maes astudio hwnnw. Dylech allu cyflwyno, gwerthuso a dehongli data ansoddol a meintiol, er mwyn datblygu llinynnau dadl a ffurfio barn gadarn yn unol â theorïau a chysyniadau sylfaenol eu pwnc/pynciau astudio. Byddant wedi dysgu sut i werthuso dulliau gwahanol at ddatrys problemau, a bydd yn gallu cyfathrebu canlyniadau eu hastudiaeth/gwaith yn gywir ac yn ddibynadwy, a chyda dadleuon strwythuredig a chydlynol. Byddant yn gallu ymgymryd â hyfforddiant pellach a datblygu sgiliau newydd mewn amgylchedd strwythuredig a rheoledig, a bydd ganddynt y rhinweddau a’r sgiliau trosglwyddadwy sydd eu hangen ar gyfer cyflogaeth sy’n gofyn am ymarfer rhywfaint o gyfrifoldeb personol.



	Lefel 4
	METHU
	METHU FFINIOL
	BODDHAOL
(3ydd / Llwyddo)
	DA
(2.2 / Llwyddo)
	DA IAWN
(2.1 / Teilyngdod)
	ARDDERCHOG
(1af / Rhagoriaeth)
	EITHRIADOL
(1af / Rhagoriaeth)

	Categori
	0-29%
	30-39%
	40-49%
	50-59%
	60-69%
	70-84%
	85-100%

	Ymgysylltu â llenyddiaeth (gan gynnwys darllen, cyfeirnodi, 
arferion academaidd a
gonestrwydd academaidd) 
	Tystiolaeth gyfyngedig o ddarllen a/neu ddibyniaeth ar ffynonellau amhriodol.
Barn a chanfyddiadau yn bennaf heb eu cefnogi ac nad ydynt yn awdurdodol.
Defnyddio confensiynau cyfeirio’n anghyson neu’n absennol i raddau helaeth.
	Ymgysylltiad gwael â darllen hanfodol. Dim tystiolaeth o ddarllen ehangach. Dibynnu ar ffynonellau amhriodol, a/neu ddefnyddio ffynonellau diwahaniaethol. Yn ddibynnol iawn ar wybodaeth a gafwyd drwy gyswllt â’r dosbarth. Defnydd anghyson a gwan o gyfeirnodi.
	Ymgysylltu ag ystod gyfyngedig o ffynonellau perthnasol a chredadwy ar y cyfan ond â rhywfaint o ddibyniaeth ar wybodaeth a gafwyd drwy gyswllt â’r dosbarth. Rhai hebgoriadau a mân wallau.
Confensiynau cyfeirnodi yn amlwg er nad ydynt yn cael eu cymhwyso’n gywir neu’n gyson.
	Ymgysylltu ag ystod briodol o lenyddiaeth, yn cynnwys ffynonellau a gyrchwyd yn annibynnol. Rhywfaint o orddibyniaeth ar destunau yn hytrach na ffynonellau eraill.  Gall cyfeirnodau ddangos anghywirdebau mân neu anghysondebau.
	Ymgysylltu ag ystod eang o lenyddiaeth, yn cynnwys ffynonellau a gyrchwyd yn annibynnol.
Detholiad o ffynonellau perthnasol a chredadwy.  Cyfeirnodi graenus ar y cyfan, â fawr ddim/dim anghywirdebau neu anghysonderau.
	Ymgysylltu ag ystod helaeth o lenyddiaeth berthnasol a chredadwy. Yn cymhwyso cyfeirnodi’n gyson gywir. 
	Ymgysylltu eithriadol ag ystod helaeth o lenyddiaeth berthnasol a chredadwy. Sgiliau cyfeirnodi lefel uchel wedi’u cymhwyso’n gyson.

	Gwybodaeth a dealltwriaeth ragorol o gysyniadau ac egwyddorion sylfaenol y pwnc.
	Bylchau mawr yn y wybodaeth a’r ddealltwriaeth o gysyniadau ac egwyddorion sylfaenol y deunydd pwnc. Cynnwys deunydd amherthnasol   Anghywirdebau sylweddol. 
	Bylchau yn y wybodaeth am y cysyniadau a’r egwyddorion sylfaenol, gyda dealltwriaeth ddiffygiol neu arwynebol. Rhai anghywirdebau sylweddol a/neu ddeunydd amherthnasol.  
	Gwybodaeth a dealltwriaeth gyfyngedig o’r cysyniadau a’r egwyddorion sylfaenol yn y maes pwnc. Gall fod rhai elfennau ar goll. 
	Mae’r wybodaeth am y cysyniadau a’r egwyddorion sylfaenol yn gywir gyda dealltwriaeth dda o’r maes astudio ond mae diffyg manylder a/neu ehangder.
	Gwybodaeth gymwys am y cysyniadau a’r egwyddorion sylfaenol.  Arddengys ddealltwriaeth dda iawn. 
	Gwybodaeth a dealltwriaeth ragorol o gysyniadau ac egwyddorion sylfaenol y pwnc. 
	Gwybodaeth a dealltwriaeth eithriadol a manwl o’r cysyniadau a’r egwyddorion sylfaenol

	Sgiliau Gwybyddol a Deallusol 
(Gwerthuso cysyniadau ac egwyddorion sylfaenol pwnc a dehongli data ansoddol a meintiol er mwyn datblygu llinynnau dadl a ffurfio barn gadarn.) 


	Gwaith gyfan gwbl ddisgrifiadol neu bron yn gyfan gwbl ddisgrifiadol. Fawr ddim neu ddim gwerthuso o’r cysyniadau a’r egwyddorion sylfaenol.
Wedi methu datblygu dadleuon, gan arwain at farn afresymegol neu annilys. Defnydd lleiaf neu ddim deunydd o gwbl o 
Dystiolaeth i gefnogi safbwyntiau. 

	Gwaith disgrifiadol ar y cyfan, gyda gwerthuso arwynebol o’r cysyniadau a’r egwyddorion sylfaenol. Dehongliad gwan o ddata, datblygiad diffygiol o ddadleuon a dyfarniadau.   Derbynnir yr wybodaeth yn anfeirniadol, yn defnyddio datganiadau cyffredinol gyda thystiolaeth brin a barn ddi-sail. Syniadau weithiau’n afresymegol ac yn gwrthddweud ei gilydd.
	Ymgais cyfyngedig at werthuso’r cysyniadau a’r egwyddorion sylfaenol, gan dueddu tuag at ddisgrifio.
Gall ddehongli data ansoddol a meintiol ond â rhai gwallau. Rhywfaint o dystiolaeth i gefnogi dadleuon a dyfarniadau ond gall y rhain fod wedi’u tanddatblygu, gydag ychydig o anghysondeb / camddehongliad neu fethiant i gydnabod terfynau. gwybodaeth yn llawn.

	Gwerthuso da o’r cysyniadau a’r egwyddorion sylfaenol. Gall ddehongli data ansoddol a meintiol, gyda mân wallau.
Ymwybyddiaeth o wahanol safbwyntiau yn dod i’r amlwg, a gallu i ddefnyddio tystiolaeth i gefnogi’r ddadl.
Dadleuon dilys a barn resymegol yn bennaf. 
	Gwerthuso da o’r cysyniadau a’r egwyddorion sylfaenol. Gall ddehongli data ansoddol a meintiol yn gywir. Gallu i ddyfeisio dadleuon gan ddefnyddio tystiolaeth i lunio barn sy’n briodol a dilys ar y cyfan. 

	Gwerthuso rhagorol o’r cysyniadau a’r egwyddorion sylfaenol. Gall ddehongli data ansoddol a meintiol yn gywir ac â pheth mewnwelediad. Gallu rhagorol i ddyfeisio dadleuon gan ddefnyddio tystiolaeth a llunio barn sy’n briodol a dilys. 
	Gwerthuso eithriadol o’r cysyniadau a’r egwyddorion sylfaenol yn seiliedig ar dystiolaeth. Dehongliad eithriadol o ddata ansoddol a meintiol. 
Gallu eithriadol i ddyfeisio dadleuon gan ddefnyddio tystiolaeth a llunio barn sy’n hollol briodol a dilys. 

	Sgiliau Ymarferol
(Dulliau gwahanol o ddatrys problemau mewn cyd-destunau penodol).

	Defnydd cyfyngedig, neu ddim defnydd o ddulliau sylfaenol a addysgwyd, deunyddiau, offer a/neu dechnegau.
Fawr ddim neu ddim gwerthfawrogiad o gyd-destun y cymhwyso.
Tystiolaeth ragorol o ddulliau gwahanol o ddatrys problemau mewn cyd-destunau penodol a chynigia atebion priodol. 
	Cynhwysiad sylfaenol o ddulliau, deunyddiau, offer a/neu dechnegau ond heb ystyriaeth a chymhwysedd. Gwerthfawrogiad diffygiol o gyd-destun y cymhwyso.
Tystiolaeth gwan o ddulliau gwahanol o ddatrys problemau mewn cyd-destunau penodol a chynigia atebion priodol.


	Ymwybyddiaeth ddigonol a chymhwyso dulliau sylfaenol, deunyddiau, offer a/neu dechnegau, mewn modd sy’n briodol ar y cyfan.
Gwerthfawrogiad sylfaenol o gyd-destun y cymhwyso. 
Gall ddynodi problemau mewn cyd-destunau penodol a chynnig dulliau sylfaenol neu atebion eraill er gall fod gwallau. 
	Cymhwyso dulliau sylfaenol, deunyddiau, offer a/neu dechnegau mewn modd da a phriodol.
Gwerthfawrogiad eglur o gyd-destun y cymhwyso. 
Tystiolaeth dda o ddulliau gwahanol o ddatrys problemau mewn cyd-destunau penodol ac yn cynnig atebion priodol gan amlaf. 
	Cymhwyso ystod o ddulliau sylfaenol, deunyddiau, offer a/neu dechnegau mewn modd da iawn.
Ystyriaeth dda iawn o gyd-destun y cais, gyda mewnwelediadau canfyddiadol. Tystiolaeth ragorol o ddulliau gwahanol o ddatrys problemau mewn cyd-destunau penodol a chynigia atebion priodol.
	Cymhwyso ystod o ddulliau sylfaenol a addysgwyd, deunyddiau, offer a/neu dechnegau mewn modd uwch.
Mae cyd-destun y cymhwysiad wedi’i ystyried yn dda, ac yn graff. 
Tystiolaeth ragorol o ddulliau gwahanol o ddatrys problemau mewn cyd-destunau penodol a chynigia atebion priodol. 
	Lefelau eithriadol o sgiliau cymhwyso a defnyddio mewn cyd-destunau ymarferol penodol. Adnabod problemau mewn cyd-destunau penodol yn rhagorol a llunio atebion / dulliau gwahanol cwbl briodol a meddylgar.

	Sgiliau Trosglwyddadwy am Oes ac Arfer Proffesiynol
(Cyfleu canlyniadau eu hastudiaeth / gwaith mewn modd cywir a dibynadwy, gyda dadleuon strwythuredig a chydlynol; y rhinweddau sydd eu hangen ar gyfer cyflogaeth sy’n gofyn am arfer rhywfaint o gyfrifoldeb personol o fewn amgylchedd strwythuredig a rheoledig.)
	Mae gwaith wedi'i strwythuro'n wael, wedi'i adrefnu a/neu wedi'i fynegi'n ddryslyd. Defnydd gwan iawn o iaith a/neu arddull amhriodol iawn. Wedi methu gweithio’n effeithiol yn unigol neu’n rhan o grŵp. Fawr ddim neu ddim tystiolaeth o’r sgiliau ar gyfer cyflogaeth sy’n gofyn am arfer rhywfaint o gyfrifoldeb personol.


	Mae gwaith yn cael ei gyflwyno'n wael mewn ffordd anghyson. Mae wedi’i strwythuro’n llac, ac ar brydiau’n anghydlynol, a gwybodaeth a syniadau wedi’u mynegi’n wael yn aml. Defnydd gwan o iaith a/neu arddull amhriodol iawn. Ymagwedd ddiffygiol at waith unigol neu waith grŵp, gan fodloni rhwymedigaethau rhannol i eraill yn unig. Tystiolaeth gyfyngedig o’r sgiliau ar gyfer cyflogaeth sy’n gofyn am arfer rhywfaint o gyfrifoldeb personol.
	Cyflwyniad a strwythur trefnus yn bennaf, lle mae syniadau / cysyniadau perthnasol yn cael eu mynegi’n rhesymol. Gall gwaith fod yn brin o gydlyniant a/neu gywirdeb mewn mannau Gall weithio fel rhan o grŵp, gan fodloni’r rhan fwyaf o’r rhwymedigaethau i bobl eraill ond efallai gyda chyfranogiad cyfyngedig mewn gweithgareddau grŵp.
Arddengys y sgiliau sylfaenol ar gyfer cyflogaeth sy’n gofyn am arfer rhywfaint o gyfrifoldeb personol, gyda rhai meysydd o fân wendidau.
	Gwaith cydlynol, trefnus yn bennaf, mewn strwythur addas ac yn cael ei fynegi’n glir ar y cyfan. Gall weithio’n effeithiol yn annibynnol a/neu fel rhan o dîm, gyda chyfraniadau eglur at weithgareddau grŵp.
Arddengys y sgiliau ar gyfer cyflogaeth sy’n gofyn am arfer rhywfaint o gyfrifoldeb personol, gyda rhai meysydd o gryfder a rhai o fân wendidau.
	Mae’r gwaith yn gydlynol, yn rhugl, wedi’i strwythuro’n dda ac wedi’i drefnu. 
Gall weithio’n effeithiol yn annibynnol a/neu fel rhan o dîm, gyda chyfraniadau da iawn at weithgareddau grŵp. Arddengys sgiliau da iawn ar gyfer cyflogaeth sy’n gofyn am arfer rhywfaint o gyfrifoldeb personol, gyda mân wendid achlysurol yn unig.
	Mae’r gwaith yn gydlynol, yn rhugl iawn ac yn cael ei gyflwyno’n broffesiynol. Gall weithio’n effeithiol yn annibynnol a/neu fel rhan o dîm, gyda chyfraniadau rhagorol at weithgareddau grŵp. Arddengys sgiliau rhagorol ar gyfer cyflogaeth sy’n gofyn am arfer rhywfaint o gyfrifoldeb personol gydag awydd i ddatblygu ymhellach.

	Mae’r gwaith yn gywir, yn eithriadol o gydlynol, yn rhugl iawn ac yn cael ei gyflwyno’n dda.  Gall weithio’n effeithiol yn annibynnol a/neu fel rhan o dîm, gyda chyfraniadau eithriadol at weithgareddau grŵp. Arddengys sgiliau eithriadol ar gyfer cyflogaeth sy’n gofyn am arfer rhywfaint o gyfrifoldeb personol gydag awydd i ddatblygu ymhellach.

